Taqomaka tale na timi ni Fijiana
28 November, 2018, 11:24 am
E RATOU mai taqomaka tale na i covi ni Oceania Rugby Women’s 15s na timi ni Fiji Airways Fijiana ena nodratou vakadruka na timi ni Samoa Manusina ena 43 kei 12 ena fainala levu mai Churchill Park e Lautoka.
E vakaraitaka ko Rusila Nagasau na kavetani ni timi ni goneyalewa ni Viti ni ratou a namaka me na dua na qito kaukauwa ka vakavuna me ratou vakaukauwa yago sara kina vakavinaka me rawa ni ratou rawata na qaqa.
E vakaraitaka ko Masuisui Pauraisa na kavetani ni timi ni Samoa ni ratou marautaka ka vakavinavinaka vei ira na dauveitokoni mai vei ira na gole mai Samoa kei ira mai valagi.
Ena kena valataki nai katolu ni itutu e sota o Toga kei na timi ni goneyalewa ni Papua Niu Kini ka yacana an PNG Palais ia e qaqa na timi ni Toga vei PNG Plais ena 62 kei 26.
fij_Latn ltz_Latn fij_Latn fij_Latn fij_Latn fij_Latn